2

ISIGIDIMI SAMAXOSA, DECEMBER 1, 1874.

nokuba zinyanga ezimbini nokuba inye. Kwabafundileyo singati kubo qondanike ukuba imfundo engasetyenziswayo ayibizwa nangelo gama kowayo. Isiqamo sayo neyona nto ibonisa ukuba umntu ufundile kukusebenza, asikuko kubala inani lencwadi owake wazibona, nexesha owalihlala esikolweni. Wena uleseshayo ufundile na? Ubuzo ke uti, Usebenza ntoni na?

KUBALESESHI BETU.

SIYAZIBULELA zonke izihlobo zetu ezingabalese- shi betu kwindawo ngendawo ngokusitwala kwazo nakwizinto zobutataka betu. Sibulela ngokukodwa kwabo bate naxa kuko abasala ngemva baza bona babambelela, abesuka nati kwamhla mnene. Asibalibali xa sitshoyo abo bate beroxa abanye baba bona bengena. Langa linganda inani labanjalo. Base baninzi nangoku abangasitabatiyo *Isigidimi* babe noko benako ukwe- njenjalo. Asikatsbo namhla ukuti tina sifezekile nokuti sobakolisa bonke ngamaxesha onke. Noko siyakolwa ukuba baninzi ababe nokufumana izinto ezitile nokuba zincinane, abebengazazi mhlaumbi bengaziqondi ngapambili. Ukuba siya silelelwa kwindawo ezitile, bekufanele ukuba kungalityalwa ukuba sise bancinane. Nguwupina umntwana ominyaka mine obengamlindela ukuba afeze into zonke? Sisa kula ke ngoko. Into zonke ezilungileyo zitabata ixesha ukukula kwazo.

Kwabo bonke esibabulelayo akuko bafike kwabake baya ezihlobeni zabo bazizamela ukuba nazo zilitabate, zingabi zodwa. Kunganjani na ukuba baya kuti bonke abaleseshi kulo nyaka uzayo ati emnye atumele igama lomntu omtsha amfumeneyo ukuba asitabate? Ababalelani betu sibabulela ngentliziyo yonke. Singavuya ukubona lisanda inani labo. Ukuba akuko nto iyakubla singayilindele, alisayi kuba lide ka.ngaka.nani ixesha esoti ukuba asipumi kabini nakatatu *Isigidimi* ngenyanga libe lityala labaleseshi, ngokuti inani labasifuna kangako lingeneli.

Sigqiba ngeliti banga bonke abaleseshi betu ingabafumana besapile kakuble Ikristmas, baze babe nokuzigcobisa kumihlali yalomini; banga bangati balungelwe baounyelwe ngulo nyaka uzayo, ube kubo ngunyaka wendyebo nobumnandi ngendawo zonke.

AMAMFENGU NENDLELA ZENQWELO  
ZOMLILO.

Kwiveki zokuqala zika November kudlule E- Qonce amaqela amabini Amamfengu aya kusebenza ezindleleni zenqwelo zomlilo. Eyona abesiya kuyo yile isuka E-Bayi. Inani lawo ewonke ebefike kwikulu elinamadoda mane. Elinye lamapepa ase Qonce lincoma ukubukeka kokuba onke lamaqela amane ukudlula kona ehamba enxibe ingubo zase Mlungwini.

Izihlobo zabaye ngase Kapa ziya kuvuya ukuva ukuba ahambisa ngokuncomekayo kwabawapeteyo. Bawabonga ikakulu ngokukutala emsebenzini nokunganxili. Kunga kunganjalo kuwo onke apo akona. U-Hon. Charles Brownlee Umpatiswa Wemicimbi Yabantsundu ubeke wawahambela. Ubenxamele kanjalo ukuze ade eze kufika nase Riversdale ahambe ekangela Izikolo ezikulu ezifunda abantsundu.

Ekubeni sesiyi kankanyile lendawo ya Mafengu nomsebenzi sinqwenela ukunga singabeka izwana elinye ngalo mfo ka Levey uwapeteyo okwangoku. Siti ubefanele ukubulelwa ngabamhlope nabantsundu ngemizamo ayenzayo yokubanyusa abantu abapeteyo. Ukuhlala kwake pakati kwabo asikuko okompati kodwa, kokomkuluwa omana enika amaqinga alungileyo kubaninawe bake, ongakunyamekele ukuxamleka nokudleka kwake ukuba bona bazuzile. Izinto azenzela bona akazenzi ngakuba enegunya lakomkulu kodwa, koko uzenza ngotando nenyameko nomonde. Ubete ngalondlela abantu bazuza ukumtanda nokumtemba nokwazi ukuba akangebeyeliseli. Siya vuyisana kunye na Mamfengu ukuba efumene inkosi ezinjalo; ezibete ati ebehlekwa ngokuti akwa Gcaleka, ke ngoko emva, aza namhla aba ngawona apambili kwinto ezilungileyo, aba ngawo asibonisayo ukuba akuko ngozi emkombeni.

Kwindawo yesibini siti ngezibulelwa inkosi za Mamfengu ezincedileyo ukusibonisa tina bantsundu ukuba akuncedi luto ukuhlala apo kwakuhleliwe kona kudala, ukuti lento ayizange yabonwa nase luhlangeni; ezisibonisayo ngezenzo zazo ukuba singati sihlanganele okulungileyo sibe ngabantu. Alikabi kude ixesha ebekungati kuke kwacelwa abantu bokuya kusebenza zize inkosi ziti ziyapangwa, zilinge ukubatintela. Nanamhla kuseko ezinawo lomoya. Kodwa siyatemba ukuba ziza kubehle zipele.

Kwindawo yokugqibela bafanele ukubulelwa bonke abazali ababandululeyo emakaya onyana babo, babancamela ukuba baye kunyuka ngomsebenzi wezandla zabo, babe ngokwenjenjalo benyusa nohlanga Iwabo. Xa kwenjiwa njalo abafanele ukulityalwa abo bavumileyo ukuwashiya amakaya baye ezimbandezelweni zendawo abangazaziyo, baye kusigecela izigcawu kwindlela ezibe zingaziwa siti, esibe sizoyika. Kodwa noko bona siya kubabulela ngokukodwa mhla bagoduka, ukuba koba kusavakala ukuba umsebenzi wabo baupate ngokutandekayo kwade kwase kupeleni.

UKUBUBA KUKA SOBEKWA.

Pakati kwencwadi ezivela kubabalelani kuya kufunyanwa incwadi esiyiguqule Esingesini evela ku Mr Girdwood wa pesheya kwe Nciba. Imbali ayibalisayo asikuko nokuba ilusizi. Ibonisa intliziyo esikohlwe ngamazwi anokumisela isimilo sazo. Onyana balo mfo nokuba bangazitetelela ngayipina indlela, nokuba bangatini na ukusitela kwakutiwa bamdlisile uyise, abanako ukuzimela kwindawo yokuba abamnyamekelanga uyise wabo; bampate ngendlela eyakwenza bonke

abantu abanokucinga bahlale bebaranela. Ilihlazo kubo nakuhlanga Iwakowabo yonke into abayenzileyo kuyise. Akukafuti esiva ngabantu abanje ukuswela intloni, singasateti ngokuswela intliziyo zobuntu. Ilihlazo kubo indawo yokuti babize imali yento exeliweyo baye kuyibiza kumntu ovelise eloqinga. Sinosizi ukuba U-Mr Levey engatanga bakwenjenjalo wabanikela esandleni sika Macwili ukuba abalungise. Siya temba ukuba bonke abafundisi namanye amadoda amhlope anako aya kumncedisa U-Mr Gird wood ngeso sicelo asenzayo. Enye indawo lento ifanele ukubalumkisa abo bazinikela ngokukulu kumayeza amagqira ase Lusutu. Asikolwa ukuba baninzi abantu abaswele intliziyo njengaba nyana baka Sobekwa, kodwa siyakolwa ukuba lamagqira ase Lusutu ngelendwetyelwa, kuba ati kanti mhlaumbi ahlangene nomntu otile nokuba akanguye unyana.

IZIKOLO ZENTSAPO.

Sike sabona incwadi yakomkulu exela isimo sezikolo ezaviwa ngu Mr. Hogarth ngo April no May no June kulo nyaka esikuwo. Inani lezikolo ezikankanyiweyo ngamashumi amatandatu anesinye xa sesiquka nezincinane. Abantwana abazihambayo, amakwenkwe 1792, intombi 1792. Ababeko ekuviweni, amakwenkwe 1292, nentombi zazikwalelo nani. Xa singasibali esase Lovedale, izikolo ezibantwana bafike ekulwini zihlanu, esase Annshaw 147, Knapps Hope 128, Burnshill 124, Rabula 108, Gqumahashe 100. Kodwa sibona esase Knapps Hope sodwa esibantwana babefike ekulwini mhla ayekona U-Mr. Hogarth. Ezinye noko lilikulu inani ezincwadini kubonakala ukuba abantwana abayi kakuhle esikolweni.

Abantwana bafike bamiswa bamaqela mane nje ngokuquba kwabo emfundweni; abapambili babekwe kwelesine iqela. Ezibantwana bafikileyo kwelo lesine zibini, sesase Lovedale nesase Qumra. E-Lovedale xa siquke nentombi bama 31, E-Qumra 7. Ezibantwana bafike kwelesitatu zimi ngoluhlobo E-Lovedale 60, E-St. Matthews 7, E-Bumshill 4, E-Annshaw 3, E-Q.umra 2, E-Mgqwakwebe 1, E-Gxulu 2. Ezinye zipele kwe- lesibini; kuko ezingasifikanga neso.

Ititshere ekukankanywayo kulo ncwadi ukuba azinaziqiniselo zobutitshere zifike kumashumi omane, ezimbini kukankanywe ukuba aziwufanele lomsebenzi ngenxa yokuswela kwazo imfundo. Kodwa okwangoku sisawahlonipa amagama azo. Singabayala ukuba bazilungiselele bonke abangenazo iziqiniselo, abakutandayo ukuwuquba umsebenzi wokufundisa. Esibabone ukuba baneziqinisele, noko zingezizo eze Government, bahlanu kupela,

Ititshere ezifunde apa E-Lovedale 28, ezifunde E-Nxukwebe 5; ezinye azixelwa. Amankazana ebutitshereni 9. Kuko izikolo ati umkangeli azi- hambiseli pambili. Kwezinye uti kubonakala ukuba iza kubanjwa imali yakomkulu ukuba azilungiswa indawo ezikalazekayo. Esase Ncera uti masingabi sancediswa ngenxa yokungayi kwentsapo esikolweni; wafika kusitiwa abayayo basixenxe kupela. Kwezinye ukalaza ukusweleka kwezindlu zokufundisela, nozincwadi, nento zokubala nezokubalela, esinye usikalazela ngokucota kwabantwana emsebenzini wabo,